**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko 2021 – 2027,

cieľa politiky súdržnosti 1 Konkurencieschopnejšia a inteligentnejšia Európa

**POSKYTOVATEĽ:**

Ministerstvo investícií, regionálneho rozvoja a informatizácie Slovenskej republiky

**ŠPECIFICKÝ CIEĽ:**

**RSO1.2** Využívanie prínosov digitalizácie pre občanov, podniky, výskumné organizácie a orgány verejnej správy (EFRR) (ďalej ako „ŠC RSO1.2“),

**Dopytovo orientované projekty**

verzia 3

1. Úvod

Výber dopytovo-orientovaných projektov na implementáciu v rámci **Cieľa politiky súdržnosti 1** K**onkurencieschopnejšia a inteligentnejšia Európa, ŠC RSO1.2** bude rešpektovať výstupy dokumentov spracovaných pre potreby programového obdobia 2021 – 2027[[1]](#footnote-1), ako aj príslušnú legislatívu pre oblasť rozvoja informačnej spoločnosti.

**Kritéria pre výber projektov – hodnotiace kritéria – dopytovo-orientované projekty (ďalej ako „hodnotiace kritéria“) predstavujú tzv. vecné kritéria** pre výber dopytovo-orientovaných projektov[[2]](#footnote-2) nad rámec minimálnych požiadaviek na výber projektov podľa článku 73 **Nariadenia Európskeho parlamentu a Rady (EÚ) 2021/1060 z 24. júna 2021**, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“).

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 1 (Konkurencieschopnejšia a inteligentnejšia Európa)** politiky súdržnosti EÚ.

**Hodnotiace kritéria** vypracoval Riadiaci orgán pre Program Slovensko 2021 – 2027[[3]](#footnote-3) (ďalej ako „RO“) **pre oblasti podpory** Programu Slovensko 2021 – 2027, v rámci:

|  |  |  |
| --- | --- | --- |
| **Špecifický cieľ** | **Opatrenie** | **Aktivity** |
| **RSO1.2** Využívanie prínosov digitalizácie pre občanov, podniky, výskumné organizácie a orgány verejnej správy (EFRR) | **1.2.1 Podpora v oblasti informatizácie a digitálnej transformácie** (**B.** Podpora v oblasti zvýšenia kvality poskytovaných verejných služieb) | * rozvoj dátovej interoperability informačných systémov vrátane plnenia Európskeho rámca pre interoperabilitu (EIF), EU Data Strategy a zavedenie pravidiel používania “mojich údajov”; * zavádzanie optimalizovaných a automatizovaných procesov vrátane využitia low-code platforiem pri zavádzaní európskej a národnej legislatívy; * budovanie nových a výrazne zmenených personalizovaných služieb a životných situácií a využitie multikanálového prístupu postaveného na API s dôrazom na mobilné služby a v súlade s WAD (EU) 2016/2102; * budovanie aplikačnej a technologickej architektúry na princípoch cloud native a cloud ready postavenej na bezpečnej sieti Govnet a podpora rozširovania služieb vládneho cloudu, vrátane prevádzkových nákladov; * lepšie riadenie a plánovanie zdrojov pomocou analytického spracovania údajov vo verejnej správe za účelom lepšieho poskytovania verejných služieb v prospech občana/podnikateľa na základoch Open Data Directive (Directive (EU) 2019/1024. |
| **1.2.1 Podpora v oblasti informatizácie a digitálnej transformácie** (Kybernetická a informačná bezpečnosť) | * zlepšovanie procesného, infraštruktúrneho, vedomostného a organizačného zabezpečenia zručností a kapacít pre plnenie úloh v oblasti KIB v prostredí orgánov štátnej a verejnej správy; * budovanie špecializovaných inštitúcií KIB zameraných na dizajn a vývoj nových bezpečnostných riešení; * posilnenie prvkov kritickej infraštruktúry a budovanie nástroja pre manažment údajov; * podporu včasnej detekcie a zvýšenie schopnosti reakcie na kybernetické bezpečnostné incidenty a na adaptáciu najmodernejších technológií, na zvýšenie odolnosti základných služieb pred kybernetickými hrozbami, vrátane podpory inovatívnych produktov a služieb až po úroveň TRL 9. |

1. Vylučujúce hodnotiace kritéria

Nižšie definované hodnotiace kritériá, tzv. vecné kritéria žiadostí o poskytnutie nenávratného finančného príspevku (ďalej ako „ŽoNFP“) predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie ŽoNFP.**

**Vylučujúce kritéria sú vždy posudzované ako prvé a až po ich splnení sú posudzované bodované hodnotiace kritériá v časti 3 Bodované hodnotiace kritéria.**

**Vylučujúce kritéria sú jednotné a aplikujú sa pre všetky ŽoNFP.**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Príspevok projektu k cieľom a aktivitám Programu Slovensko 2021 -2027 a k výsledkom Partnerskej dohody** | **Predmet posúdenia** | **Výsledok** | **Spôsob aplikácie** |
| Posudzuje sa súlad projektu s intervenčnou stratégiou programu Slovensko 2021 – 2027 (ďalej ako „P SK“) v nasledovných oblastiach:  1) súlad projektu so špecifickým cieľom: **RSO1.2 (opatrenie 1.2.1)**,  2) súlad s očakávanými výsledkami definovanými v Partnerskej dohode pre špecifický cieľ RSO 1.2[[4]](#footnote-4),  3) súlad s definovanými typmi oprávnených aktivít v rámci výzvy.  Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu s intervenčnou stratégiou P SK. | Áno | Projekt je v súlade s intervenčnou stratégiou P SK v príslušných oblastiach*.* |
| Nie | Projekt nie je v súlade s intervenčnou stratégiou P SK v príslušných oblastiach. |

Hodnotiteľ posudzuje najmä informácie uvedené v častiach ŽoNFP: 5. Identifikácia projektu, 7. Popis projektu, 10.1 Aktivity projektu a očakávané merateľné ukazovatele.

Hodnotiteľ posúdi, či je správne a dostatočne deklarovaný súlad ŽoNFP s intervenčnou stratégiou P SK v nasledovných aspektoch:

* súlad s príslušným špecifickým cieľom,
* súlad s očakávanými výsledkami definovanými v Partnerskej dohode pre špecifický cieľ RSO1.2,
* súlad s definovanými typmi oprávnených aktivít v rámci výzvy.

Hodnotiteľ posúdi, či deklarovaný príspevok vyplýva z realizácie konkrétnych aktivít projektu. **V prípade, že ŽoNFP je v súlade s intervenčnou stratégiou P SK vo všetkých troch uvedených oblastiach, hodnotiteľ priradí odpoveď „áno“. V opačnom prípade priradí odpoveď „nie“.**

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **2.** | **Je projekt v súlade s Národnou koncepciou informatizácie verejnej správy Slovenskej republiky?** | **Predmet posúdenia** | **Výsledok** | **Spôsob aplikácie** |
| Posudzuje sa súlad projektu s platnou Národnou koncepciou informatizácie verejnej správy Slovenskej republiky (ďalej ako „NKIVS“) **[[5]](#footnote-5)**. | Áno | Projekt **je v súlade** s niektorým zo strategických cieľov definovanom v NKIVS*.* |
| Nie | Projekt **nie je v súlade** so žiadnym strategickým cieľom definovanom v NKIVS. |

Hodnotiteľ posudzuje najmä informácie uvedené v častiach ŽoNFP: 7. Popis projektu.

Hodnotiteľ posudzuje, či obsahom projektu/ŽoNFP je príspevok k niektorému zo strategických cieľov NKIVS. V prípade, že projekt/ŽoNFP prispieva k niektorémuzo strategických cieľov NKIVS**, hodnotiteľ priradí odpoveď „áno“.** V prípade, ak projekt/ŽoNFP **nie je v súlade so žiadnym strategickým cieľom NKIVS priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **3.** | **Spĺňajú výdavky uvedené v žiadosti podmienky oprávnenosti?** | **Predmet posúdenia** | **Výsledok** | **Spôsob aplikácie** |
| Posudzuje sa, či navrhované výdavky projektu spĺňajú všetky podmienky oprávnenosti definované vo výzve v časti upravujúcej oblasť oprávnenosti výdavkov (vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.).  Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži. | Áno | **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu |
| Nie | **Menej ako 70%** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |

Hodnotiteľ posudzuje informácie uvedené v časti ŽoNFP: 11 Rozpočet projektu, v prílohe ŽoNFP rozpočet projektu, projektový zámer (ak relevantné).

Hodnotiteľ posudzuje, či navrhované výdavky projektu spĺňajú všetky podmienky oprávnenosti definované vo výzve v časti upravujúcej oblasť oprávnenosti výdavkov **(vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.)**, v pravidlách oprávnenosti pre skupiny výdavkov, pravidlá dokladovania a účtovného spracovania dokladov pre skupiny výdavkov (napr. benchmarky, limity) a pod.

Vo výzve sú prehľadným spôsobom zadefinované pravidlá oprávnenosti výdavkov tak, aby boli vytvorené podmienky pre transparentné, jednoznačné a efektívne posudzovanie oprávnenosti výdavkov projektov v procese ich schvaľovania.

Vecne neoprávnené a neúčelné výdavky sú výdavky, ktoré:

* nespĺňajú hospodárnosť a efektívnosť výdavkov, a/alebo
* nie sú oprávnené z časového a územného aspektu, a/alebo
* nie sú pre realizáciu projektu nevyhnutné, a/alebo
* nie sú vecne oprávnené podľa výzvy, resp. inej riadiacej dokumentácie.

Pri hodnotení oprávnenosti výdavkov hodnotiteľ vychádza z výzvy vrátane príloh a prihliada na informácie v rozpočte projektu, ŽoNFP, v textovej časti finančnej analýzy (ak relevantné).

V prípade identifikácie nedostatkov rozpočtu projektu spočívajúcich vo formálnych nedostatkoch (napr. nesprávna klasifikácia výdavkov z hľadiska účtovného zaradenia, resp. nesprávneho priradenia k aktivitám projektu a pod.), ktoré nemajú vplyv na posúdenie oprávnenosti výdavkov, sa tieto nedostatky nezahŕňajú do neoprávnených výdavkov.

Ak hodnotiteľ identifikuje **oprávnené výdavky**, **v rozsahu 70 % a viac** finančnej hodnoty žiadateľom definovaných celkových oprávnených výdavkov**,** vzhľadom k stanoveným cieľom a očakávaným výstupom projektu, označí **„áno“**.

Ak hodnotiteľ identifikuje **oprávnené výdavky** vzhľadom k stanoveným cieľom a očakávaným výstupom projektu **v rozsahu menej ako 70 %** finančnej hodnoty žiadateľom definovaných celkových oprávnených výdavkov, označí „**nie**“.

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

Poznámka**:** V prípade identifikácie neoprávnených výdavkov projektu hodnotiteľ v procese odborného hodnotenia výšku priamych výdavkov projektu (hlavných aktivít) adekvátne zníži, a zároveň poníži aj nepriame výdavky (podporných aktivít), tak, aby ich **výška neprekročila 7 % z celkových priamych výdavkov** v zmysle výzvy.

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **4.** | **Dopad miery rizík ohrozujúcich úspešnú realizáciu projektu** | **Predmet posúdenia** | **Výsledok** | **Spôsob aplikácie** |
| Hodnotí sa dopad miery identifikovaných rizík ohrozujúcich úspešnú realizáciu projektu. | Áno | **Menej a rovných 50 %** rizík z celkového počtu identifikovateľných rizík v ŽoNFP je s vysokou závažnosťou, ktoré ohrozujú úspešnú realizáciu projektu. |
| Nie | **Viac ako 50 %** rizík z celkového počtu identifikovateľných rizík v ŽoNFP je s vysokou závažnosťou, ktoré ohrozujú úspešnú realizáciu projektu. |

Hodnotiteľ posudzuje informácie uvedené v prílohe „Zoznam rizík a závislostí“, v ŽoNFP: kap. 7 Popis projektu. Žiadateľ vypracuje prílohu „Zoznam rizík a závislosti“, v ktorej bude určený stupeň závažnosti rizika. Hodnotiteľ bude posudzovať v zmysle prílohy relevantnosť rizík, tzn., že bude oprávnený sa stotožniť s určením rizika a mierou rizík, resp. bude oprávnený identifikovať nové riziká, upravovať a meniť zadefinované riziká aj so zmenou určenia miery rizík, čo sa premietne vo vyhodnotení. Každú zmenu zdôvodní.

1. Bodované hodnotiace kritéria

Nižšie definované hodnotiace kritériá, tzv. vecné kritéria ŽoNFP predstavujú **bodované hodnotiace kritéria**, ktoré slúžia na posúdenie kvalitatívnej úrovne určitého aspektu ŽoNFP, umožňujú vzájomné kvalitatívne porovnanie a vytvorenie poradia jednotlivých schvaľovaných ŽoNFP. **Bodované hodnotiace kritéria sú rozdelené na:**

**- Všeobecné bodované hodnotiace kritéria (kap. 3.1),** ktoré sa aplikujú na všetky ŽoNFP a na

**- Špecifické bodované hodnotiace kritéria (kap. 3.2),** zadefinované podľa zamerania jednotlivých výziev a aplikované na konkrétne ŽoNFP v závislosti od oblasti, ktorú príslušná ŽoNFP rieši**:**

* Lepšie využívanie údajov,
* Zvýšenie dostupnosti systémov verejnej správy a rozvoj vládneho cloudu,
* Personalizácia služieb verejnej správy a podpora omnikanálového modelu komunikácie,
* Preventívna a reaktívna úprava informačných systémov verejnej správy pre implementáciu európskej a národnej legislatívy,
* Podpora v oblasti KIB na regionálnej úrovni,
* Zvýšenie úrovne kybernetickej a informačnej bezpečnosti,
* Rekonštrukcia a dobudovanie prvkov kritickej infraštruktúry.

**Bližší popis spôsobu vyhodnotenia bodovaných hodnotiacich kritérií** odbornými hodnotiteľmi bude definovaný v osobitnom dokumente, ktorý bude vydaný a zverejnený RO. Bodované hodnotiace kritériá (všeobecné a špecifické) majú stanovené bodové hodnoty ako nezáporné celé číslo, ktoré je prideľované v závislosti od vyhodnotenia príslušného bodovaného hodnotiaceho kritéria. Rozsah možnosti pridelenia bodov je určený pri jednotlivých bodovaných kritériách, pričom **minimálna hranica bodov predstavuje 60 % z maximálneho počtu bodov**. Dosiahnutie hranice menšej ako 60 % z maximálneho počtu bodov predstavuje **nesplnenie kritérií** pre výber projektov a **neschválenie ŽoNFP.**

**Rozlišovacie kritériá**

V prípade, ak viaceré ŽoNFP dosiahli rovnaký súčet bodov z odborného hodnotenia s počtom pridelených bodov z výberu ŽoNFP a vyčlenená alokácia nepostačuje na podporu všetkých projektov uplatňujú sa nasledujúce **rozlišovacie kritériá v stanovenom poradí**:

1. ŽoNFP s vyšším počtom celkových bodov získaných podľa bodovaných hodnotiacich kritérií v rámci **špecifických bodovaných hodnotiacich kritérií** pre zodpovedajúcu tému,
2. ŽoNFP, podľa času predloženia na RO.

Výber projektov bude realizovaný výlučne na základe výsledkov odborného hodnotenia, t. j. splnenie minimálneho počtu bodov v kombinácii s umiestnením projektu v príslušnom hodnotiacom kole (pri otvorených výzvach), resp. v celkovom umiestnení projektu (pri uzavretých výzvach).

Poradie ŽoNFP bude z uvedených dôvodov určené na základe bodového hodnotenia všetkých relevantných kritérií pre príslušný projekt. Poradie sa určí zostupne.

V prípade, ak RO v súlade s alokáciou určenou vo výzve nemá finančné prostriedky vyčlenené na podporu všetkých ŽoNFP z vytvoreného zoznamu (tých, ktoré splnili podmienky poskytnutia príspevku), aplikuje na takto vytvorené poradie ŽoNFP alokáciu určenú vo výzve. Na základe určenia poradia ŽoNFP podľa vyššie uvedených pravidiel budú schválené (vydané rozhodnutie o schválení ŽoNFP) tie ŽoNFP, ktorých odporúčaná hodnota nenávratného finančného príspevku (ďalej ako „NFP“) je plne krytá výškou disponibilných finančných prostriedkov výzvy. ŽoNFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených na výzvu. ŽoNFP, ktoré neboli schválené len z dôvodu nedostatku finančných prostriedkov vo výzve sú v poradí, v akom boli neschválené, zaradené do zásobníka projektov (ak relevantné).

**3.1 Všeobecné bodované hodnotiace kritéria**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Miera rizík ohrozujúcich úspešnú realizáciu projektu** | **Predmet posúdenia** | **Výsledok** | **Spôsob aplikácie** |
| Posudzuje sa miera identifikovaných rizík ohrozujúcich úspešnú realizáciu projektu. | Bodované kritérium  **20 bodov** | **5 bodov** - ak 30 % a menej ako 50 % rizík z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu;  **10 bodov** - ak 20 % a menej ako 30 % rizík z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu;  **15 bodov** - ak 10 % a menej ako 20 % rizík z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu;  **20 bodov** - menej ako 10 % rizík z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu. |
| **2.** | **Administratívne, odborné a prevádzkové kapacity žiadateľa** | Posudzuje sa odborná kapacita žiadateľa na riadenie a implementáciu IT projektu z hľadiska vecného zamerania projektu.  V rámci toho sa posudzuje, či žiadateľ disponuje dostatočnými odbornými kapacitami s potrebnou odbornou spôsobilosťou na riadenie a implementáciu IT projektu v danej oblasti. Riadenie a implementácia projektu môže byť zabezpečená internými administratívnymi kapacitami žiadateľa a/alebo externými administratívnymi kapacitami, ktoré si žiadateľ na tento účel obstará. Kritérium sa vzťahuje na odborné kapacity žiadateľa na zabezpečenie hlavných aktivít projektu ako aj zabezpečenie podporných aktivít projektu. Zároveň sa posudzuje vhodnosť, dostatočnosť a odborná spôsobilosť interných odborných kapacít pre budúce zabezpečenie prevádzky riešenia. | Bodované kritérium  **10 bodov** | **10 bodov** - Žiadateľ **disponuje a plánuje** (v súlade s podmienkami výzvy) dostatočné odborné kapacity s náležitou odbornou spôsobilosťou a know-how na riadenie a implementáciu projektu v danej oblasti.  Popis zabezpečenia prevádzky riešenia je reálny, t. j. žiadateľ disponuje a plánuje (v súlade s podmienkami výzvy) personálne kapacity pre zabezpečenie prevádzky riešenia.  **5 bodov** - Žiadateľ **plánuje** (v súlade s podmienkami výzvy) **zabezpečiť** dostatočné odborné kapacity s náležitou odbornou spôsobilosťou a know-how pre riadenie a implementáciu projektu v danej oblasti.  Žiadateľ (v súlade s podmienkami výzvy) **deklaruje** zabezpečenie prevádzky riešenia s plánovaným zabezpečením. |
| **3.** | **Miera oprávnenosti výdavkov projektu.** | Hodnotí sa miera oprávnenosti požadovaných celkových oprávnených výdavkov projektu. | Bodované kritérium  **20 bodov** | **20 bodov** –ak je výška neoprávnených výdavkov **medzi 0 % a 7 % (vrátane);**  **15 bodov** – ak je výška neoprávnených výdavkov medzi **7 % a 15 % (vrátane);**  **10 bodov** – ak je výška neoprávnených výdavkov medzi **15 % a 22 % (vrátane);**  **5 bodov** –akje výška neoprávnených výdavkov medzi **22 % a 30 % (vrátane).** |

**3.2 Špecifické bodované hodnotiace kritéria**

**3.2.1 Lepšie využívanie údajov**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
|  | **Je výstupom projektu poskytovanie kľúčových údajov na IS CSRÚ?** | **Predmet posúdenia** | **Výsledok** | **Spôsob aplikácie** | |
| Posudzuje sa, či realizáciou projektu budú sprístupnené objekty evidencie/datasety Mojich údajov, a to primárne zo zoznamu Mojich údajov  (zoznam dostupný: <https://mirri.gov.sk/sekcie/informatizacia/egovernment/datova-kancelaria/moje-udaje/>).  Body sa udeľujú, ak sú plánované podľa známeho plánu a ak sú údaje stanovené pre fyzickú osobu alebo právnickú osobu. | Bodované kritérium  **10 bodov** | **5 bodov** – poskytovanie objektu evidencie/datasetu Mojich údajov  **10 bodov** – poskytovanie jedného z prioritných objektov evidencie/datasetov Mojich údajov podľa zoznamu Mojich údajov | |
| **2.** | **Dôležitosť IS pre verejnú správu.** | Počet volaní datasetov Mojimi údajmi podľa bodu 1 (Logy z informačného systému). | Bodované kritérium  **10 bodov** | **3 body** – za dosiahnutie 3.000 volaní / mesiac\*  **5 body** – za dosiahnutie 5.000 volaní / mesiac\*  **10 bodov** – za dosiahnutie 10.000 volaní / mesiac\*  \*Ide o priemernú hodnotu za posledných 12 kalendárnych mesiacov predchádzajúcim podaniu žiadosti o NFP. V prípade viacerých datasetov bude sa vyhodnocovať kritérium podľa datasetu s najvyšším počtom volaní. | |
| **3.** | **Je súčasťou projektu zabezpečenie rozvoja systému o funkčné požiadavky v prípade poskytovania mojich údajov pre IS MOU?** | Zdrojový systém, ktorý obsahuje kľúčové údaje identifikované ako „moje údaje“, je povinný zabezpečiť rozvoj o kľúčové funkčné požiadavky pre súlad s IS MOU <https://datalab.digital/cip-a-mou/manazment-osobnych-udajov/>:   1. Funkčná požiadavka – notifikácia o spracovaní osobných údajov, 2. Funkčná požiadavka zabezpečujúca distribúciu / poskytovanie údajov zmenových dávok, t.j. informáciu o zmene osobných údajov. Zdrojom takejto informácie je IS VS, ktorý tieto údaje spravuje (napr. referenčný register), 3. Funkčná požiadavka notifikácia o zmene v osobných údajoch (log), 4. Funkčná požiadavka notifikácia o vzniku / zápisu osobných údajov (log), 5. Funkčná požiadavka notifikácia o ukončení platnosti osobných údajov (log), 6. Funkčná požiadavka notifikácia o vymazaní osobných údajov (log), 7. Funkčná požiadavka notifikácia o zmene stavu procesu (log). | Bodované kritérium  **20 bodov** | **15 bodov** - za vytvorenie technického riešenia pre poskytovanie údajov / notifikácii zo zdrojových ISVS na IS CSRÚ pre účely IS MOU - **funkčné požiadavky 1.-3.**  **5 bodov** - za vytvorenie technického riešenia pre poskytovanie údajov / notifikácii zo zdrojových ISVS na IS CSRÚ pre účely IS MOU - pre **funkčné požiadavky 4.-7**. | |
| **4.** | **Je súčasťou projektu nastavenie systematického merania a čistenia kvality údajov?** | Hodnotí sa, či súčasťou projektu je systematické automatizované technologické riešenie dlhodobého zabezpečenia:   1. monitoringu dátovej kvality, 2. prevencie vzniku nekvality, 3. zvyšovania kvality.   Posudzuje sa, či projekt zabezpečí vysokú́ kvalitu prioritných údajov nasledujúcimi aktivitami. | Bodované kritérium  **10 bodov** | 1. Zavedenie monitoringu - **1 bod**  2. Prevencia vzniku nekvality - **3 body**  3. Zvyšovanie kvality údajov - **6 bodov.**  Projekt môže získať najviac 10 bodov, ak zabezpečí všetky vyššie uvedené aktivity (1 až 3), t. j. rozsah bodov projektu bude pridelený podľa zabezpečenia jednotlivých aktivít (od 1 až po 10 bodov). | |

**3.2.2 Zvýšenie dostupnosti systémov verejnej správy a rozvoj vládneho cloudu**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Ekonomická efektívnosť projektu zvýšenia dostupnosti systémov verejnej správy z pohľadu vyhodnotenia TCO.** | **Predmet posúdenia** | **Výsledok** | **Spôsob aplikácie** |
| Posudzujú sa hodnoty TCO vypočítané na obdobie 5 rokov pre existujúce riešenie a **najvýhodnejšie** budúce riešenie a **úspora vyjadrená v %**, vypočítaná z ich vzájomného porovnania.  TCO sa vypočíta v troch verziách:   1. Verzia AS-IS, teda vypočíta sa TCO pre súčasnú prevádzku projektu a jeho komponentov, 2. Verzia v privátnej časti vládneho cloudu, 3. Verzia vo verejnej časti vládneho cloudu.   Do bodového posúdenia sa použije verzia, ktorá poskytne najvyššiu úsporu. | Bodované kritérium  **15 bodov** | Projekt vykazuje úsporu finančných prostriedkov z pohľadu TCO pre budúce riešenie oproti TCO pre existujúce riešenie **do 4,99 % (vrátane)** **= 5 bodov**.  Projekt vykazuje úsporu finančných prostriedkov z pohľadu TCO  pre budúce riešenie  oproti TCO pre existujúce riešenie rovnú alebo **väčšiu ako 5 %, ale do 19,99 % (vrátane)** - **10 bodov.**    Projekt vykazuje úsporu finančných prostriedkov z pohľadu TCO  pre budúce riešenie oproti TCO  pre existujúce riešenie rovnú alebo **väčšiu ako 20 %** - **15 bodov.** |
| **2.** | **Efektívnosť projektu z pohľadu zvýšenia dostupnosti systémov verejnej správy** **(v percentách).** | V rámci hodnotiaceho kritéria sa posudzuje **percentuálna hodnota zvýšenia dostupnosti** pre prechod z existujúceho riešenia na budúce riešenie. Rozhodujúca je hodnota zvýšenia dostupnosti **vyjadrená v %**, vypočítaná z  porovnania hodnoty dostupnosti starého a nového riešenia. Minimálna požadovaná hodnota SLA[[6]](#footnote-6) budúceho riešenia je 99%.  V prípade, že projekt obsahuje niekoľko ISVS vypočíta sa priemerná hodnota dostupnosti všetkých systémov z existujúceho riešenia voči priemernej dosiahnutej hodnote nového riešenia. | Bodované kritérium  **15 bodov** | Projekt vykazuje zníženie **maximálnej doby výpadkov** pre budúce riešenie oproti maximálnej dobe výpadku pre existujúce riešenie:   * do 50 % (vrátane) - **0 bodov,** * väčšiu ako 50 %, ale do 85 % (vrátane) - **5 bodov,** * väčšiu ako 85 % - **15 bodov.** |
| **3.** | **Efektívnosť projektu z pohľadu využívania vládnych cloudových služieb.** | V rámci hodnotiaceho kritéria sa posudzuje splnenie požiadavky využívania vládnych cloudových služieb na prevádzku Informačných systémov verejnej správy (ISVS)  Rozhodujúce kritérium je používanie vládnych cloudových služieb (v privátnej a vo verejnej časti) typu IaaS, PaaS, SaaS.  IaaS poskytuje prístup k základným zdrojom, ako sú virtuálne stroje a virtuálne úložiská. Toto je možné vykonať aj v priestoroch ako bežné nasadenie. Toto nie je taký hodnotný prístup na zvýšenie dostupnosti, pretože PaaS a SaaS majú základné funkcie, ako je škálovateľnosť a flexibilita a mnohé ďalšie v porovnaní s IaaS. | Bodované kritérium  **20 bodov** | Realizácia navrhovaného projektu rieši **zvýšenie dostupnosti** ISVS, bez použitia vládnych cloudových služieb - **0 bodov,**    Realizácia navrhovaného projektu rieši **zvýšenie dostupnosti** ISVS, použitím vládnych cloudových služieb **IaaS - 5 bodov,**  Realizácia navrhovaného projektu rieši **zvýšenie dostupnosti** ISVS, použitím vládnych cloudových služieb **PaaS alebo SaaS - 20 bodov.** |

**3.2.3 Personalizácia služieb verejnej správy a podpora omnikanálového modelu komunikácie**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Zvýšenie úrovne elektronizácie (Vyhláška**  **Úradu podpredsedu vlády Slovenskej republiky pre investície a informatizáciu**  **o štandardoch pre informačné technológie verejnej správy č. 78/2020 Z. z** | **Predmet posúdenia** | **Výsledok** | **Spôsob aplikácie** |
| Posudzuje sa počet koncových služieb, ktorých úroveň elektronizácie sa vďaka aktivitám projektu zvýši na úroveň 4 alebo vyššiu úroveň. | Bodované kritérium  **20 bodov** | **0 bodov** = 0 služieb,  **8 bodov** = 1 až 2 služby,  **15 bodov** = 3 až 6 služieb,  **20 bodov** = 7 a viac služieb. |
| **2.** | **Súlad projektu s cieľmi a obsahom jednotlivých prioritných životných situácií[[7]](#footnote-7)** | Vyhodnotiť prínos realizácie aktivít projektu vo vzťahu k prioritným životným situáciám a či je tento prínos v súlade s definovaným obsahom a definovanými cieľmi dotknutých prioritných životných situácií.  T.j.: Na aký počet prioritných životných situácií má dopad realizácia aktivít projektu, resp. v rámci koľkých prioritných životných situácií budú aplikované výstupy realizovaných aktivít projektu v praxi v súlade s obsahom a cieľmi dotknutých prioritných životných situácií? | Bodované kritérium  **30 bodov** | **5 bodov** – projekt napĺňa obsah a prispieva k cieľom 1 prioritnej životnej situácie,  **10 bodov** – projekt napĺňa obsah a prispieva k cieľom 2 prioritných životných situácií,  **15 bodov** – projekt napĺňa obsah a prispieva k cieľom 3 prioritných životných situácií,  **20 bodov** – projekt napĺňa obsah a prispieva k cieľom 4 prioritných životných situácií,  **25 bodov** – projekt napĺňa obsah a prispieva k cieľom 5 prioritných životných situácií,  **30 bodov** – projekt napĺňa obsah a prispieva k cieľom 6 a viac prioritných životných situácií. |

**3.2.4. Preventívna a reaktívna úprava informačných systémov verejnej správy pre implementáciu európskej a národnej legislatívy**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Spôsob realizácie projektu** | **Predmet posúdenia** | **Výsledok** | **Spôsob aplikácie** |
| Posudzuje sa preventívny alebo reaktívny charakter zapracovania legislatívy do informačného systému. | Bodované kritérium  **10 bodov** | **10 bodov** - Projekt vytvára dodatočné / nové administrátorke konfiguračné grafické rozhranie, ktorým dokáže prispôsobovať systém aj pre budúce legislatívne zmeny.  **5 bodov** - Projekt implementuje zmeny informačného systému špecificky pre danú legislatívu. |
| **2.** | **Dopad legislatívnej zmeny na eGOV služby** | Miera zavedených alebo plánovaných zmien legislatívy týkajúcej sa elektronickej komunikácie, konkrétne: zákon č. 305/2013, zákon č. 95/2019, alebo ich podzákonných predpisov (vyhlášok). | Bodované kritérium  **40 bodov** | **40 bodov** za odstránenie 80% a viac percent neplnenia identifikovaných povinností z rozdielovej analýzy  **30 bodov** za odstránenie 60% až 79% neplnenia identifikovaných povinností z rozdielovej analýzy  **20 bodov** za odstránenie 40% až 59% neplnenia identifikovaných povinností z rozdielovej analýzy  **10 bodov** za odstránenie 20% až 39% neplnenia identifikovaných povinností z rozdielovej analýzy  **5 bodov** za zapracovanie inej legislatívy, ktorá nie je hodnotená v rozdielovej analýze a zároveň prijímateľ neidentifikoval žiadne nedostatky v rozdielovej analýze.  **0 bodov** v prípade, ak projekt nerieši inú legislatívu a zároveň nemá žiadne zistenia v rozdielovej analýze |

**3.2.5 Podpora v oblasti KIB na regionálnej úrovni**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Dôležitosť kybernetickej bezpečnosti u žiadateľa a potenciálny dopad kybernetických incidentov.** | **Predmet posúdenia** | **Výsledok** | **Spôsob aplikácie** |
| Predmetom hodnotenia je dopad prípadného kybernetického incidentu (najhoršieho možného scenára a dopadov na inštitúciu) v závislosti podľa § 24 ods. 2, písm. a) až e) zákona č. 69/2018 Z. z. o kybernetickej bezpečnosti a o zmene a doplnení niektorých zákonov v závislosti od kategórie bezpečnostného incidentu. | Bodované kritérium  **50 bodov** | Na základe informácií od žiadateľa sa bude hodnotiť, kde nerealizácia môže spôsobiť závažný kybernetický bezpečnostný incident s dopadom na aspekty podľa § 24 ods. 2, písm. a) až e) zákona 69/2018 Z. z. o kybernetickej bezpečnosti a o zmene a doplnení niektorých zákonov[[8]](#footnote-8).  Body sa prideľujú nasledovne:  § 24 ods. 2 písm. a) – Kat. I. - **8 bodov**, Kat. II. – **10 bodov**, Kat. III. – **12 bodov**  § 24 ods. 2 písm. b) a c) – Kat. I. - **7 bodov**, Kat. II. – **10 bodov**, Kat. III. – **12 bodov**  § 24 ods. 2 písm. d) – Kat. II. – **8 body**, Kat. III. – **12 bodov**  §24 ods. 2 písm. e) – Kat. I. - **10 bodov**, Kat. II. – **12 bodov**, Kat. III. – **14 bodov**. |

**Podpora v oblasti KIB na regionálnej úrovni - pre verejné a štátne vysoké školy**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Dôležitosť kybernetickej bezpečnosti u žiadateľa a potenciálny dopad kybernetických incidentov.** | **Predmet posúdenia** | **Výsledok** | **Spôsob aplikácie** |
| Predmetom hodnotenia je dopad prípadného kybernetického incidentu (najhoršieho možného scenára a dopadov na inštitúciu) v závislosti od počtu postihnutých osôb. | Bodované kritérium **20 bodov** | Na základe informácií od žiadateľa sa bude hodnotiť, kde nerealizácia môže spôsobiť závažný kybernetický bezpečnostný incident v závislosti od počtu postihnutých osôb:  Body sa prideľujú nasledovne:  Incident viedol ku konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb organizácie  poskytovaných alebo prístupných prostredníctvom týchto sietí a informačných systémov, ktorá postihuje najviac 1 999 osôb – **5 bodov**  Incident viedol ku konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb organizácie  poskytovaných alebo prístupných prostredníctvom týchto sietí a informačných systémov, ktorá postihuje 2 000 až 4 999 osôb – **10 bodov**  Incident viedol ku konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb organizácie  poskytovaných alebo prístupných prostredníctvom týchto sietí a informačných systémov, ktorá postihuje 5 000 až 9 999 osôb – **15 bodov**  Incident viedol ku konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb organizácie  poskytovaných alebo prístupných prostredníctvom týchto sietí a informačných systémov, ktorá postihuje najmenej 10 000 osôb – **20 bodov** |
| **2.** | **Zabezpečenie základných činností v oblasti kybernetickej a informačnej bezpečnosti v organizácii žiadateľa.** | Predmetom hodnotenia je uvedenie/splnenie základných činností na zvýšenie úrovne kybernetickej a informačnej bezpečnosti. | Bodované kritérium **30 bodov** | Základné činnosti a/alebo prvky na zvýšenie úrovne kybernetickej a informačnej bezpečnosti:  Body sa prideľujú nasledovne:  Inventarizácia vrátane popisu topológie počítačových sietí, zoznamu HW a SW prostriedkov, opisu súvisiacich konfigurácií, zoznamu súvisiacej dokumentácie a zoznamu a opisu prostredí, v ktorom sú aktíva umiestnené a prevádzkované, klasifikácia informačných aktív a kategorizácia informačných systémov – **10 bodov**  Realizácia analýzy rizík podľa metodiky NBÚ, resp. MIRRI SR, a analýzy funkčného dopadu (BIA) a návrh a implementácia procesov a opatrení, ktoré zabezpečia trvalé riadenie rizík – **10 bodov**  Činnosti, ktorých cieľom je zvýšiť schopnosť detekcie škodlivých aktivít a bezpečnostných incidentov, resp. ochrana dát, dátových prenosov a komunikácie – **10 bodov** |

**3.2.6 ZVÝŠENIE ÚROVNE KYBERNETICKEJ A INFORMAČNEJ BEZPEČNOSTI**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Zabezpečenie základných činností v oblasti kybernetickej a informačnej bezpečnosti v organizácii žiadateľa.** | **Predmet posúdenia** | **Výsledok** | **Spôsob aplikácie** |
| Predmetom hodnotenia je uvedenie/splnenie základných činností v oblasti kybernetickej a informačnej bezpečnosti. | Bodované kritérium **27 bodov** | Na základe informácií od žiadateľa sa bude hodnotiť, ktoré zo základných činností na zvýšenie úrovne kybernetickej a informačnej bezpečnosti sú realizované.  Body sa prideľujú nasledovne:  V prípade, že sa projektom realizuje implementácia nástrojov pre zavedenie zálohovania na obnovu siete a informačného systému vrátane pravidelného testovania obnovy záloh – **8 bodov**  V prípade, že sa projektom realizuje implementácia nástrojov pre manažment konfigurácií počítačových sietí a IT aktív, zoznam ich vlastníkov/správcov, vzájomných väzieb, súvisiacej dokumentácie a zoznam a opis prostredí, v ktorom sú aktíva umiestnené a prevádzkované (tzv. CMDB), ktorý sa viaže na inventarizáciu IT aktív – **9 bodov**  Implementácia nástrojov na manažment zraniteľností kybernetickej bezpečnosti a riadenie záplat a aktualizácií za účelom zabezpečiť konzistentné nasadzovanie potrebných softvérových opráv a aktualizácií - **10 bodov** |
| **2.** | **Zabezpečenie vybraných činností zameraných na prevenciu pred kybernetickými bezpečnostnými incidentmi v organizácii žiadateľa.** | Predmetom hodnotenia je uvedenie/splnenie vybraných činností zameraných na prevenciu pred kybernetickými bezpečnostnými incidentmi. | Bodované kritérium **23 bodov** | Na základe informácií od žiadateľa sa bude hodnotiť, ktoré z vybraných činností zameraných na prevenciu pred kybernetickými bezpečnostnými incidentmi sú realizované.  Body sa prideľujú nasledovne:  V prípade, že sa projektom realizuje implementácia nástrojov pre zavedenie viac-faktorovej autentifikácie – **7 bodov**  V prípade, že sa projektom realizuje implementácia nástrojov pre zavedenia manažmentu mobilných zariadení – **5 bodov**  V prípade, že sa projektom realizuje implementácia nástrojov, ktorých cieľom je zvýšiť schopnosť detekcie škodlivých aktivít a bezpečnostných incidentov, resp. ochrana koncových bodov, dát, dátových prenosov a sieťovej komunikácie, alebo ktorých cieľom je zvýšenie ochrany pred kybernetickými útokmi z externého prostredia **- 11 bodov** |

**3.2.7 Rekonštrukcia a dobudovanie prvkov kritickej infraštruktúry**

|  |  |  |  |  |
| --- | --- | --- | --- | --- |
| **Hodnotiace kritérium** | | | | |
| **1.** | **Investícia do objektového zabezpečenia priestorov kritickej infraštruktúry (ďalej ako „KI“)** | **Predmet posúdenia** | **Výsledok** | **Spôsob aplikácie** |
| Predmetom hodnotenia je investícia do objektového zabezpečenia priestorov kritickej infraštruktúry, najmä:   * úroveň zabezpečenia priestorov a jeho správne stanovenie, * výber oprávnených výdavkov (správny výber mechanických zábranných prostriedkov a technických zabezpečovacích prostriedkov z pohľadu úrovne zabezpečenia priestorov), * súlad navrhovaného riešenia s legislatívnymi požiadavkami na zabezpečenie priestoru. | Bodované kritérium  **25 bodov** | Investícia vedená priamo do objektového zabezpečenia priestoru KI tak, že pôsobením investície vznikne chránený priestor v zmysle zákona č. 215/2004 Z. z. o ochrane utajovaných skutočností a o zmene a doplnení niektorých zákonov, ktorý je určený na ukladanie a manipuláciu s utajovanými skutočnosťami, zodpovedajúci príslušnému stupňu utajenia - **25 bodov**  Investícia vedená priamo do fyzického a objektového zabezpečenia priestoru KI tak, že vznikne zabezpečený priestor spĺňajúci legislatívne požiadavky v zmysle zákona č. 45/2011 Z. z. o kritickej infraštruktúre, a ktorá reálne zlepší zabezpečenie priestorov s umiestnenými informačnými systémami KI - **15 bodov**  Investícia vedená priamo do fyzického a objektového zabezpečenia priestoru KI tak, že vznikne zabezpečený priestor aspoň čiastočne spĺňajúci legislatívne požiadavky v zmysle zákona č. 45/2011 Z. z. o kritickej infraštruktúre a ktorá aspoň čiastočne zlepší zabezpečenie priestorov s umiestnenými informačnými systémami KI - **5 bodov**  Investícia nesmeruje do objektového zabezpečenia priestorov KI - **0 bodov** |
| **2.** | **Investícia do vypracovania/aktualizácie bezpečnostnej dokumentácie, plánov, procesných nástrojov a iných dokumentov vyplývajúcich zo zákona č. 45/2011 Z. z., alebo z vyhlášky č. 336/2004 Z. z.** | Predmetom hodnotenia je investícia do vypracovania/aktualizácie bezpečnostnej dokumentácie, plánov, procesných nástrojov a iných dokumentov vyplývajúcich zo Zákona č. 45/2011 Z. z. kritickej infraštruktúre alebo z Vyhlášky Národného bezpečnostného úradu č. 336/2004 Z. z. o fyzickej bezpečnosti a objektovej bezpečnosti, najmä:   * úroveň zabezpečenia priestorov, ku ktorým sa vzťahuje bezpečnostná dokumentácia a ďalšie vypracované dokumenty, * návrh realizácie vypracovania/aktualizácie bezpečnostnej dokumentácie a ďalších dokumentov a ich súlad s legislatívnymi požiadavkami. | Bodované kritérium  **25 bodov** | Investícia je vedená do vypracovania/aktualizácie dokumentácie tak, že takto vytvorená/aktualizovaná dokumentácia **bude plne v súlade** s legislatívnymi požiadavkami na chránené priestory v zmysle Vyhlášky Národného bezpečnostného úradu č. 336/2004 Z. z. o fyzickej bezpečnosti a objektovej bezpečnosti v znení Vyhlášky Národného bezpečnostného úradu č. 315/2006 Z. z. ktorou sa mení a dopĺňa vyhláška Národného bezpečnostného úradu č. 336/2004 Z. z. o fyzickej bezpečnosti a objektovej bezpečnosti - **25 bodov**  Investícia je vedená do vypracovania/aktualizácie dokumentácie tak, že takto vytvorená/aktualizovaná dokumentácia **bude čiastočne v súlade** s legislatívnymi požiadavkami na chránené priestory v zmysle Vyhlášky Národného bezpečnostného úradu č. 336/2004 Z. z. o fyzickej bezpečnosti a objektovej bezpečnosti v znení Vyhlášky Národného bezpečnostného úradu č. 315/2006 Z. z., ale zároveň bude plne dostatočná pre zabezpečenie priestoru s umiestnením KI - **15 bodov**  Investícia je vedená do vypracovania/aktualizácie dokumentácie, ktorá **bude zahŕňať nakladanie s citlivou informáciou** podľa zákona č. 45/2011 Z. z. o kritickej infraštruktúre minimálne po fyzickej a objektovej stránke - **5 bodov**  Investícia **nie je vedená do vypracovania/aktualizácie dokumentácie** na procesné zabezpečenie informačných systémov kritickej infraštruktúry - **0 bodov** |

1. <https://www.eurofondy.gov.sk/index.html> [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu **„Všeobecná metodika a kritérií použitých pre výber projektov**“, ktoré boli schválené Monitorovacom výbore pre Program Slovensko 2021 – 2027 dňa 31.05.2023, zverejnené na stránke [www.eurofondy.gov.sk](http://www.eurofondy.gov.sk). Zároveň sa na úrovni konkrétnej výzvy budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritérií použitých pre výber projektov“.** [↑](#footnote-ref-2)
3. Ministerstvo investícií, regionálneho rozvoja a informatizácie Slovenskej republiky na základe Uznesenia vlády č. 329/2020 Z. z. [↑](#footnote-ref-3)
4. https://www.eurofondy.gov.sk/dokumenty-a-publikacie/dokumenty/ (<https://www.eurofondy.gov.sk/wp-content/uploads/2022/07/220713_SK_Partnersk%C3%A1-dohoda-SR_21_27_do-SFC.pdf>) [↑](#footnote-ref-4)
5. <https://www.mirri.gov.sk/sekcie/informatizacia/narodna-koncepcia-informatizacie-verejnej-spravy-nikvs/> [↑](#footnote-ref-5)
6. 6 Service Level Agreement [↑](#footnote-ref-6)
7. Posudzuje sa súlad s cieľmi a obsahom jednotlivých prioritných životných situácií definovaných na <https://mirri.gov.sk/plan-obnovy/reformy-a-investicie/zivotne-situacie/>. [↑](#footnote-ref-7)
8. Identifikačné kritériá pre kategóriu závažného kybernetického bezpečnostného incidentu prvého (I) stupňa, druhého (II) stupňa a tretieho (III) stupňa v závislosti od parametrov uvedených v § 24 ods. 2 písm. a) až e) zákona č. 69/2018 Z. z. sú uvedené v prílohe č. 1 Vyhlášky č. 165/2018 Z. z. Národného bezpečnostného úradu, ktorou sa určujú identifikačné kritériá pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov. [↑](#footnote-ref-8)